અરજદારે આ મામલે એસીબીમાં જાણ કરતાં પીઆઈ ડી.વી. પ્રસાદ અને ટીમે છટકું ગોઠવ્યું હતું. જેમાં પથિકાશ્રમ સર્કલ નજીક નક્કી થયેલી લાંચની રકમ સ્વીકારતા પ્રવિણસિંહને રંગેહાથ ઝડપી લેવાયા હતા. એસીબીએ લાંચ પેટે અપાયેલા રૂ.૧૫ હજાર કબજે કરી પ્રવિણસિંહ સામે ગુનો નોંધ્યો હતો. આ કેસમાં આશ્ચર્યજનક બાબત એ છે કે, લાંચ માગનાર પ્રવિણસિંહ પોતે નિવૃત્તિ બાદ જળસંપત્તિ વિકાસ નિગમમાં ફરજ બજાવે છે. જ્યારે ફરિયાદી પોતે પણ નિવૃત્ત કર્મચારી છે અને તેઓ કરાર આધારિત નિમણૂક મેળવવા માગતા હતા. આમ, નિવૃત્ત સરકારી કર્મચારીએ જ અન્ય નિવૃત્તને લાંચ આપવા મજબૂર કર્યા હોય તેવો અનોખો કસ્સો નોંધાયો છે.